KURZUS: Műszaki fizika alapjai

MODUL: XI. modul: Az atommag szerkezete

28. lecke: Az atommag alkotórészei, magmodellek

| Feldolgozandó:
Jegyzet: Az atommag alkotórészei Jegyzet: Az atommagot összetartó erők, a nukleonok energiája Jegyzet: Magmodellek "Bevezetés a magfizikába" előadás prezentáció Példatár: 33. lecke Magfizika
Tanulási célok: A lecke anyagának feldolgozása után Ön képes lesz:
Meghatározni a tömegszám és a rendszám fogalmát. Jellemezni az atommagot összetartó erőket erősség és hatótávolság szempontjából. Meghatározni az izotóp fogalmát és néhány példát mondani rá. Elmondani a tömegdefektus jelenség lényegét és kiszámolni belőle a mag kötési energiáját. Grafikus módon közelítőleg megadni az egy nukleonra jutó kötési energiát a tömegszám függvényében. Vázlatosan ismertetni a protonok és neutronok atommagon belüli, energia szerinti eloszlását befolyásoló tényezőket. Elmondani, mit értünk a magfizikában mágikus szám alatt.
Támpontok a tanuláshoz
Minden magfizikai meggondolás alapja, hogy a rendszám és tömegszám fogalmát megértse. Ezért a lecke első részére fordítson különös gondot.
A következő kulcsfogalom a magok kötési energiájának fogalma, mely rendező elv lesz a radioaktivitás és a nukleáris energiatermelés szempontjából is. Ezért a kötési energia meghatározásának módszerével (a tömegdefektuson keresztül) és az egy nukleonra jutó kötési energiával foglalkozó fejezet megértését is kezelje kiemelten.
Ezekhez képest a magmodellek témája kisebb fontosságú, de a főbb gondolatok és fogalmak megértése azért követelmény ebből a részből is.

| Ellenőrző kérdések
1. Két atommagot akkor nevezünk izotópnak, ha...
| megegyezik a protonszámuk és neutronszámuk összege.
| megegyezik a protonszámuk.
| megegyezik a neutronszámuk.
| megegyezik a protonszámuk és neutronszámuk különbsége.
2. Hány neutron van a 236-os tömegszámú uránizotóp atommagjában? Az urán rendszáma 92.
| 144
| 236
| 92
| 328
3. A stabil atommagok közül a legstabilabb a vas atommagja, mert...
| a vas rendkívül kemény fém.
| a vas olvadáspontja a legmagasabb a fémek közül.
| a vas pontosan félúton van a könnyű és a nehéz atommagok között.
| a vas egy nukleonra jutó kötési energiája a legnagyobb az atommagok között.
4. Határozza meg a lítium 7-es tömegszámú izotópjában az egy nukleonra jutó átlagos kötési energiát. A proton tömege 1,67261×10-27 kg. A neutron tömege 1,67491×10-27 kg. A lítium izotóp tömege 11,64762×10-27 kg.
| 6,59×10-7 J
| 8,98×10-13 J
| 2,48×10-19 J
| 1,63×10-16 J
Ha a lecke feldolgozásában elakad, kérje a tutor segítségét!