KURZUS: Műszaki fizika alapjai

MODUL: Melléklet

1. gyakorló vizsgafeladatsor

| Nem ezek a kérdések lesznek a vizsgán!
1. Egy testnek folytonosan van gyorsulása, mozgási energiája mégsem változik. Hogyan lehetséges ez?
| Sehogy.
| A mozgási energia nem függ a gyorsulástól, ezért a két állítás nincs ellentmondásban.
| A mozgási energia a test tömegének és a sebességnégyzete szorzatának a fele. Ha a testnek van gyorsulása, akkor a sebessége folyamatosan nő, de a tömege pont olyan mértékben csökken, hogy a mozgási energia nem változik.
| Ha a test pillanatnyi gyorsulása mindig merőleges a pillanatnyi sebességére, akkor a sebességének csak az iránya változik, a nagysága nem. Mivel a mozgási energia a sebesség négyzetével arányos, nagyságát a sebesség irányának változása nem befolyásolja.
1 pont
2. A Föld kb. 81-szer nagyobb tömegű, mint a Hold. Melyik gyakorol nagyobb vonzóerőt a másikra? Miért?
| A Föld 81-szer nagyobb erőt gyakorol a Holdra, mint viszont. Ez a tömegek arányából következik.
| A Föld és a Hold egyforma nagyságú vonzóerőt gyakorol a másikra. Mindez Newton III. törvényéből, a hatás-ellenhatás törvényéből következik.
| Csak a Föld vonzza a Holdat. Ez abból következik, hogy a Hold kering a Föld körül és nem fordítva.
| A legújabb kutatások szerint a Föld és a Hold nem vonzza egymást. Csak a Földről látjuk úgy, hogy a Hold kering a Föld körül.
1 pont
3. Lehetséges-e, hogy két 5 cm amplitúdójú, egyirányú harmonikus rezgés eredője is 5 cm amplitúdójú lesz?
| Igen, ha a két rezgés között 120°-os a fáziskülönbség.
| Igen, ha a két rezgés között 60°-os a fáziskülönbség.
| Igen, ha a két rezgés között 90°-os a fáziskülönbség.
| Nem lehetséges.
1 pont
4. Mi történik egy feszített húron terjedő hullám terjedési sebességével, ha a hullámzás frekvenciáját megkétszerezzük?
| A terjedési sebesség is a duplájára nő.
| A terjedési sebesség a felére csökken, mert a szorzatuk állandó.
| A terjedési sebesség nem változik, mert azt a húr anyagi minősége, keresztmetszete és a megfeszítésének mértéke befolyásolja.
| A terjedési sebesség a frekvencia négyzetével arányos, ezért négyszeresre nő.
1 pont
5. Mi a Brewster-szög?
| A Brewster-szög nem túl régen jelent meg a kínai piacon. Nagyon hasonlít a rajzszögre.
| A Brewster-szög a lejtőnek olyan hajlásszöge, amely esetén a testek gyorsulás nélkül csúsznak le rajta.
| Ha Brewster-szög alatt esik a fénysugár egy sima vízfelületre, akkor onnét nem verődik vissza.
| Ha Brewster-szög alatt esik a fénysugár egy sima vízfelületre, akkor a visszavert nyaláb síkban tökéletesen poláros lesz.
1 pont
6. Melyik két alapelv alapján magyarázható a periódusos rendszer szerkezete?
| Az energiaminimumra való törekvés elve és a Pauli-elv.
| A Huygens-Fresnel-elv és a Pauli-elv.
| A Compton-elv és az Einstein-elv.
| Az energiaminimumra való törekvés elve és a Huygens-Fresnel-elv.
1 pont
7. Fémre eső fotonok onnét elektronokat löknek ki. A megvilágító fény milyen paraméterét kell megváltoztatni ahhoz, hogy a kilépő elektronok sebessége csökkenjen?
| A sebességét.
| A frekvenciáját.
| A polarizációját.
| A fázisát.
1 pont
8. Nagyságrendileg mekkora az atommagok sugara?
| 10-10 m.
| 10-19 m.
| 10-15 m.
| 10-23 m.
1 pont
9. Mi az elsődleges szerepe az optikai rezonátornak a lézerek esetében?
| Koncentrálja a gerjesztő forrás (villanólámpa) energiáját.
| Növeli az elektronsűrűséget.
| Nem engedi az optikailag aktív anyagot elpárologni.
| Növeli a foton sűrűséget, ezáltal növeli az indukált emissziók számát.
1 pont
10. Egy test egyenes mentén mozog és gyorsulása: a(t)=8*t-2. Mekkora a sebesség változása 1 és 3 s között?
| 102 m/s
| 28 m/s
| 74 m/s
| 4 m/s
1 pont
11. Egy autó 25 m/s sebességgel halad az úttesten. A súrlódási együttható az autó és az úttest között 0,80. Milyen hosszú úton áll meg az autó, ha fékezés közben csúszik? (m=1200 kg, g=10 m/s2)
| 54,0 m
| 10,31 m
| 125,72 m
| 39,06 m
1 pont
12. Egy rugón két egyenlő tömegű teher függ. A rugó megnyúlása a terhelés hatására 2 cm. Az egyik teher hirtelen leesik. Mekkora amplitúdójú és mekkora periódusú rezgést végez a másik? (g=10 m/s2, π=3,14)
| 1 cm, 0,20 s
| 2 cm, 0,28 s
| 2 cm, 3,14 s
| 1 cm, 1,3 s
1 pont
13. Tisztavizű medencében egy 2 m magas függőleges oszlop áll úgy, hogy a víz teljesen ellepje. Milyen hosszú az oszlop árnyéka, ha a vízfelszínre eső napsugarak a függőlegessel 50°-os szöget zárnak be? A víz törésmutatója 1,33.
| 2,38 m
| 1,41 m
| 0,71 m
| 2,00 m
1 pont
14. Egy centiméterenként 7000 vonalat tartalmazó optikai rácsra hélium-neon gázlézerből vörös fényt bocsátunk merőleges beeséssel. Ha a másodrendű spektrumvonal 62,4° szögben látható, akkor adjuk meg a vörös színű lézerfény hullámhosszát!
| 552 nm
| 633 nm
| 682 nm
| 230 nm
1 pont
15. Az emberi szem már alig veszi észre azt a sárga ( λ = 6000 angström) fényt, amely másodpercenként 1,7*10-18 J energiát szállít a retinához. Hány foton jut ekkor a szembe másodpercenként?
| 18
| 238
| 5
| 42600
1 pont
16. Hány elektron fér el maximálisan az n=6, l=2 alhéjon?
| 10
| 2
| 8
| 1
1 pont
17. Egy radioaktív anyag felezési ideje 5,3 nap. Mennyi idő alatt csökken a még el nem bomlott atommagok száma 30%-kal?
| 3,8 nap
| 2,1 nap
| 1,8 nap
| 2,7 nap
1 pont
18. Mekkora a 4×105 m/s sebességgel haladó protonhoz rendelhető de Broglie-hullám hullámhossza? A proton tömege 1,672*10-27 kg.
| 9,90*10-13 m.
| 9,90*10-10 m.
| 6,24*10-13 m.
| 3,12*10-12 m.
1 pont