KURZUS: Műszaki fizika alapjai

MODUL: V. modul: Lendület és perdület. Munka és mechanikai energia

5. modulzáró teszt

| 1. Egy test gyorsul. Melyik fizikai mennyiség nem változik meg feltétlenül a test mozgása során?
| A mozgási energia.
| A lendületvektor.
| A sebességvektor.
1 pont
2. Mikor végez egy ember több munkát: a) ha 10 kg tömegű testet lépcsőn visz fel 10 m magasra, vagy b) ha a 10 kg tömegű testet egy állócsigán húzza fel 10 m magasra?
| Az a) esetben.
| Azonos a munkavégzés a két esetben.
| A b) esetben.
1 pont
3. Mialatt egy 80 kg tömegű ember az autójában ülve a közlekedési lámpánál várakozott, valaki hátulról az autójának ütközött. Határozzuk meg az ülés által az autós hátára kifejtett átlagos erőt, ha az ütközés 0,4 s-ig tartott és ennek következtében 5 m/s sebességre gyorsult fel az autó!
| 1000 N
| 716 N
| 573 N
| 1210 N
1 pont
4. Egy autó vezetője azt tapasztalja, hogy autójának sebessége 20 m/s-ról 15 m/s-ra csökken, mialatt 130 m-t gurul az úton. Milyen nagyságú erő fékezte az autót? Az autó tömege 1485 kg.
| 3500 N
| 1500 N
| 1000 N
| 500 N
1 pont
5. Mekkora munkával tudjuk 5 cm-rel megnyújtani nyújtatlan állapotából azt a rugót, amelyet egy 200 g tömegű test 10 cm-rel nyújt meg? Mennyi munka szükséges a következő 5 cm-es megnyújtáshoz?
| 25 mJ, 75 mJ
| 25 mJ, 50 mJ
| 25 mJ, 25 mJ
| 50 mJ, 50 mJ
1 pont
6. Egy 5,0 g tömegű 100 m/s sebességű lövedék 5,0 cm mélyen hatol be egy fahasábba. Feltételezve, hogy a lövedék egyenletesen lassult, határozza meg a lövedék lefékeződésének idejét és a fahasáb által a lövedékre kifejtett erőt!
| 600 N, 1,2 ms
| 500 N, 1,0 ms
| 450 N, 1,5 ms
| 350 N, 0,5 ms
1 pont